**OŠ KRUNE KRSTIĆA**

**Trg Gospe Loretske 3, Zadar**

Klasa: 602-01/16-01/32

Ur.broj: 2198/01-21-16-02

Zadar, 4.3.2016. godine

Javni naručitelj Osnovna škola Krune Krstića, Trg Gospe Loretske 3, Zadar dana 4. 3. 2016. godine objavljuje

**P O Z I V**

**ZA DOSTAVU PONUDA**

Sukladno članku 18. stavku 3. Zakona o javnoj nabavi („Narodne novine“ br. 90/11, 83/13, 143/13,) za godišnju procijenjenu vrijednost nabave do 200.000,00 kuna bez PDV-a (tzv. bagatelnu nabavu) Naručitelj nije obavezan provoditi postupke javne nabave propisane Zakonom o javnoj nabavi.

Postupak nabave bagatelne vrijednosti se provodi sukladno čl. 7. Pravilnika o provedbi postupaka nabave bagatelne vrijednosti (Klasa:602-01/14-01/16, Urbroj:21998/01-21-14-01 od 1. travnja 2014.godine.)

Ne postoje gospodarski subjekti s kojima je naručitelj u sukobu interesa u smislu čl.13. Zakona o javnoj nabavi („Narodne novine“ br.90/11, 83/13,143/13).

**1.** **Naziv javnog naručitelja** :

Osnovna škola Krune Krstića, Trg Gospe Loretske 3, Zadar OIB:11741048889

**2. Vrsta postupka:**

Bagatelni postupak nabave s namjerom sklapanja ugovora o nabavi

**3. Opis predmeta nabave i tehničke specifikacije:**

Predmet nabave je nabava pekarskih proizvoda za potrebe škole u 2016. godini u OŠ Krune Krstića sukladno priloženom Troškovniku (Prilog II).

**4. Evidencijski broj nabave:** BP 1/16

**5. Procijenjena vrijednost nabave:** 76.340,00 kuna (bez PDV-a)

**6. Kriterij za odabir ponude:** najpovoljnija cijena

**7. Način izvršenja**: s odabranim ponuditeljem sklopiti će se ugovor.

**8. Rok valjanosti ponude:** najmanje 30 dana od krajnjeg roka za dostavu ponuda.

**9. Mjesto i rok isporuke:** OŠ Krune Krstića, Zadar, Trg Gospe Loretske 3.

Početak isporuke je odmah po potpisu ugovora o javnoj nabavi.

Proizvodi će se isporučivati sukcesivno, a dinamika isporuke i stvarna količina biti će određena pojedinačnim narudžbama.

**10. Sadržaj i način izrade ponude:**

10. a) Ponuda mora sadržavati:

 - popunjeni ponudbeni list (Prilog I)

 - popunjeni troškovnik (Prilog II)

 - HACCAP certifikat

 - izjava o nepromjenjivosti ponuđene cijene

 - ostale dokumente sukladno dokumentaciji za nadmetanje

10. b) Oblik i način izrade ponude:

 Ponuda se uvezuje na način da se onemogući naknadno vađenje ili umetanje listova.

 Stranice ponude se označavaju brojem na način da je vidljiv redni broj stranice i ukupan broj stranica ponude. Ponuda se piše neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

 Sve dokumente koje naručitelj zahtijeva ponuditelji mogu dostaviti u neovjerenoj preslici.

 Nakon rangiranja ponuda prema kriteriju za odabir ponude, a prije donošenja odluke o odabiru, naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika jednog ili više dokumenata koji su traženi u upitu za ponudu

**11. Rok za dostavu ponuda**:

Krajnji rok za dostavu ponude**: 12. 3. 2016. godine (subota)**,bez obzira na način dostave.

Ponuditelj može do isteka roka za dostavu ponuda svoju ponudu izmijeniti odnosno nadopuniti je. Izmjena odnosno dopunu ponude dostavlja se na isti način kao i ponuda s obaveznom naznakom da se radi o izmjeni odnosno dopuni ponude.

Ponuditelj može do isteka roka za dostavu ponuda pisanom izjavom i odustati od svoje ponude.

Ponuda koja nije pristigla u propisanom roku neće se otvarati i vraća se ponuditelju.

**12. Način dostavljanja ponuda i adresa**:

Ponude se zaprimaju na dokaziv način (e-mail, poštom ili osobno) na adresu naručitelja ili na e-mail: ured@os-kkrstica-zd.skole.hr

**13. Otvaranje ponuda:**

Otvaranje ponuda nije javno. Ponude će se otvarati odnosno zaprimati isti dan, ovisno kako je ponuda dostavljena.

**15. Rok, način i uvjeti plaćanja:**

Sva plaćanja naručitelj će izvršiti virmanski na poslovni račun odabranog ponuditelja u roku od 30 dana od dana ispostavljanja računa.

**16.** **Cijena ponude:**

Cijena ponude iskazuje se na ponudbenom listu (i to: bez PDV-a, iznos PDV-a i cijena s PDV-om). Cijena ponude iskazuje se u kunama i piše se brojkom. U cijenu ponude bez PDV-a moraju biti uračunati svi troškovi i popusti.

Ponuditelj mora u troškovniku predmeta nabave nuditi jedinične i ukupne cijene na način kako je to određeno u ponudbenom troškovniku.

Cijena je nepromjenjiva za vrijeme trajanja ugovora.

**17. Razlozi isključenja:**

- ako ponuditelj nije dokazao svoju sposobnost u skladu s dokumentacijom za nadmetanje

- ako ponuda ponuditelja nije u skladu s dokumentacijom za nadmetanje

- ako je ponuditelj dostavio dvije ili više ponuda

**18.Kontakt osoba (ime, prezime, telefon, e-mail, adresa**):

Tajnik škole:

Lovre Portada, dipl.iur

telefon: 023/224-800, telefaks: 023/224-808**,** e-mail: ured@os-kkrstica-zd.skole.hr,

adresa: Trg Gospe Loretske 3, 23000 Zadar.

**19. Prijedlog ugovora o nabavi te trajanje ugovora:**

Obavijesti o odabiru ili poništenju postupka Naručitelj će donijeti najkasnije u roku od 15 od dana isteka roka za dostavu ponuda.. Svi ponuditelji biti će pismeno obaviješteni o odluci o odabiru ponuditelja s kojim naručitelj namjerava sklopiti ugovor.

Ponuditelj je obvezan potpisati prijedlog ugovora u roku od 8 dana od dana primitka ugovora i vratiti ga naručitelju.

Ugovor se sklapa na određeno vrijeme u trajanju od 12 mjeseci

**20. Datum objave Poziva i stavljanje na raspolaganje dokumentacije za nadmetanje:**

Poziv na dostavu ponuda upućuje se putem pošte dana **4. 3. 2016. godine.**

Dokumentacija za nadmetanje je stavljena na raspolaganje dana 4. 3. 2016. godine na internetskoj stranici Škole.

Naručitelj ne vodi evidenciju o ponuditeljima koji su preuzeli Poziv na dostavu ponuda. Sve eventualne izmjene i dopune te objašnjenja poziva na dostavu ponuda biti će poslane izabranim ponuditeljima.

**21. Ostali bitni uvjeti:**

Na bitne uvjete u svezi s predmetom nadmetanja i sklapanjem ugovora s odabranim ponuditeljem na odgovarajući način primjenjivat će se odredbe Zakona o obveznim odnosima, te drugi zakoni i propisi koji reguliraju ove pravne odnose.

Ravnateljica

Jasmina Matešić, prof.

**Prilog:**

**- Ponudbeni list (Prilog I)**

**- Troškovnik (Prilog II)**